De näöegevoudige muze met häör functies kwieëm vör 't örsj vör bie Hesiodus. Vanaaf de Renaissance gaove kunstenaere de muze meistal de attribute oet de lies van Cesare Ripa, oet ziene Iconologia (1593). De muzes höbbe hunne naam gegeve aan alle plaatse, die gewiejd were aan kuns: de musea.

Op Pluto zien groetste maon, Charon, vint me get mie inslaagkraters, veural op 't noordelek haafroond. Wat mèt 't zuie is gebeurd tot dao sjijns de kraters zien oetgewis, is nog neet dudelek. Kraters op Charon zien geneump nao personnages oet sciencefiction- en fantasyverhaole, in lijn mèt de ganse naomgeving veur Pluto en Charon.

'n Neogotische kapel gewiejd aan de heilige Anna ies in 1866 geboewd op de plaats van de ouw parochiekèrk oet piëteit veur de doaje, die op 't kèrkhof begrave loge. In 1989 gerestaureerd. Tege 'n boetemoer sjteit 'n geetiezere weegkruus mèt de teks: ""Onverwach sjteiste veur mich"".

Øystre Slidre is 'n gemeinte in de pervincie (fylke) Oppland in Nórwaeg. De gemeinte had 3.137 inweuners in 2006 en 'n oppervlakde van 964,0 km². 't Aantal inweuners de km² bedreug 3,3. In de gemeinte weurt officieel de sjriefvorm van 't Nynorsk gebroek.

't Woord kooj, in 't Aajdnederlands cuo (gezeen in de Wachtendonckse psalme), kump oetindelek vaan 't Proto-Indogermaans *gwous en is daomèt verwant aon oonder mie 't Latiens bos en 't Aajdgrieks bous. Dees wäörd beteikene, wie 't oersprunkelek groondwoord, 'rind' in 't algemein. De expliciet of impliciet vrouweleke beteikenis vaan kooj is typisch veur de Germaanse taole. 't Woord rind kump allein in de Germaanse taole veur, meh ziene basis is wel wijer trök te veure: 't moot zien gevörmp oet *kren-to, boebij kren 'ne variant (zoegeneumden n-stam) is vaan *ker 'heure', en -to 'ne suffix. In de Germaanse taole woort dat hrind (Aajdnederlands Hrintsalis, e verdwene dörp bij Gent).

Sjtröch (Nederlands: Strucht) is e gehuch in de gemeinte Valkeberg in Zuud Limburg. Sjtröch lik aan d'r provinciale waeg tösje Oud-Valkeberg en Sjin op Geul en weurt tegewoordig dèks besjouwd es 'n ónderdeil va Sjin.

't Waord is 't kleinste zelfstenjig gebroekdje spraokelement det op 't niveau vanne spraektaal is opgeboewdj oet klenk en op 't niveau vanne sjrifspraok oet littere. Saer Ferdinand de Saussure wètj me det 't ""waord"" gesjeien is van 't kóncep. 't Is zoea dus neet krek te stèlle det e waord de kleinste einheid van meining zów zeen: de relaasje tösse ideeje en wäörd is namelik willekäörig.

Aan 't enj van'ne jaore ’70 wolle väöl modern maatsappieje aaf van häör aaj Boeing 727’s. Daonaeve merkdje Boeing ouch det 't aantal orders trökleep omdet de A300 op'pe mert waas gebrachtj. Dit vleegtuug waas väöl zuiniger, sjtiller en booj meer capaciteit es de B727. Daorom ontwikkeldje Boeing de B757, ein tweemotorig verkeersvleegtuug mit ein groter vleegbereik en det plaats kos beeje aan ongeveer 180 passageers.

Wit moos is èng van de odste kuëlsaoërte en wert vöral gebroekd öm d'r zoeërmoos va te make. Naeve 't roond wit moos gèft 't ooch nog 't sjpitsmoos.